Michael Owen

**Michael James Owen** (født 14. desember 1979 i Chester) er en britisk tidligere fotballspiller og Premier League-vinner med Manchester United. Owen spilte spiss, og var i sin tidlige karriere kjent for sin fart og akselerasjon. Han har spilt for Liverpool FC, Real Madrid CF, Newcastle United FC, Manchester United og Stoke City FC. I perioden 1998–2007 spilte han 89 landskamper på  og scoret 40 mål. Han er per 2021 den femte mestscorende spiller for England.

## Klubbkarriere
Han ble profesjonell spiller i Liverpool like etter 17-årsdagen i desember 1996, og debuterte mot Wimbledon FC i mai 1997, da han scoret et mål etter å ha kommet inn som reserve. Han ble raskt fast på laget, og ble toppscorer i Premier League 1997/98-sesongen med atten mål (like mange som Chris Sutton og Dion Dublin).

Han fortsatte å score mange mål for Liverpool FC, og ble i klubben frem til august 2004, da han ble solgt til den spanske klubben Real Madrid for 12,9 millioner euro. Etter bare én sesong i Madrid, ble han solgt til Newcastle, hvor han hadde moderat suksess, mye på grunn av skader. Sesongen 2008/09 rykket Newcastle ned.

Den 3. juli 2009 skrev Owen under på en toårskontrakt med Manchester United, en av de argeste rivalene til hans tidligere klubb Liverpool. I Manchester skal Owen ha undertegnet en kontrakt som i hovedsak er prestasjonsbasert. Han har fått tildelt drakt nr. 7, et draktnummer som tidligere storspillere som George Best, Bryan Robson, Eric Cantona, David Beckham og Cristiano Ronaldo har hatt.

Den 18. juli 2009 gjorde han «liksom-debut» for Manchester United, da han kom inn for Wayne Rooney i det 60. minutt, i en treningskamp mot Malaysia XI. Han takket for tilitten med å score seiersmålet i et 85. minutt. Kampen endte 3-2.

Owens første offisielle mål i Manchester United-drakta kom i kampen mot Wigan den 22. august 2009, der han scoret det fjerde målet. Kampen endte 5-0 til United. Også i denne kampen kom han inn for Wayne Rooney omtrent midt i andre omgang. Det virkelige gjennombruddet kom imidlertid i hjemmekampen mot Manchester City den 20. september samme høst, da United vant 4-3 i en kamp som ble omtalt som «Tidenes byderby». Owen var innbytter, og sikret United seieren i det sjette minuttet av tilleggstiden. I mai 2012 ble det klart at Owen ikke ble tilbudt ny kontrakt med Manchester United, og at han fra sommeren 2012 kunne forhandle med nye klubber. Den 19. mars bestemte Owen at han legger opp etter 2012/13-sesongen.

## Landslagskarriere
Owen debuterte for  i februar 1998, i en vennskapskamp mot , og ble dermed den yngste spilleren som representerte England i hele det 20. århundret.

Manager Glenn Hoddle tok ham ut i VM-troppen, og Owen takket blant annet for tilliten med et minneverdig mål i kampen mot .

Etterpå har han spilt i EM 2000 og EM 2004, og i VM 2002, og har scoret mål i alle disse mesterskapene. Dermed er han den eneste spilleren som har scoret i fire store mesterskap for England. Owen har spilt 89 landskamper for England og scoret 40 mål. Han er per 2021 den femte mestscorende spiller for England.

I VM 2006 i Tyskland fikk han en alvorlig kneskade som holdt han ute til april året etter.

## Meritter
;Liverpool
* FA-cupen (1): 2000/2001
* Den engelske ligacupen (2/3): 2000/2001, 2002/2003
* FA Youth-Cup (1): 1996
* FA Community Shield (1/2): 2001
* UEFA-cupen (1): 2001
* UEFA Super Cup (1): 2001

;Manchester United
* Premier League (1): 2010/11
* Den engelske ligacupen (3/3): 2009/2010
* FA Community Shield (2/2): 2010

;Individuelt
* PFA Young Player of the Year (1): 1997/1998
* Ballon d'Or (1): 2001

## Referanser


## Eksterne lenker
* 
* 
* 
* 
*  Profil på LFChistory.net
*  Liverpool FC Supporters Club Profil
*  Profil på WorldFootball.net
*  Statistikk-profil På Website of Dreams som ManU-spiller